BULDOZERI (DOZERI) 
1. Osnovni dijelovi i primjena
Buldozeri (dozeri) su strojevi kojima se obavlja iskop i premještanje zemljanog materijala guranjem. Primjenjuju se kao osnovni pomoćni strojevi na površinskim kopovima (uz bagere kao glavne strojeve), npr. za skidanje otkrivke, niveliranje terena, razrahljivanje materijala prije iskopa (primjenom rippera), te za eksploataciju mineralne sirovine ako se radi o mekšim i nevezanim materijalima (npr. gotovo uvijek se koriste kod eksploatacije kvarcnog pijeska). Na malim površinskim kopovima ponekad se koriste kao glavni strojevi za skidanje otkrivke i/ili dobivanje. Također se primjenjuju kod izrade prometnica, za izradu nasipa i usjeka, za razastiranje iskopanog materijala, za nabijanje materijala na odlagalištima, rasčišćavanje terena - rušenje i uklanjanje drveća, uklanjanje većih komada kamenja, panjeva, raslinja, korijenja i dr. zadatke. 
Glavne cjeline buldozera su (slika 1):
1. vozni uređaj (obično na gusjenicama – radi manjeg spec. pritiska na tlo, a rijeđe na kotačima s gumama)

2. pogonski motor (diesel motor velike snage, i do 850 kW (npr. Caterpillar D11R-CD: 698 kW, Komatsu D575: 858 kW), ovisno o veličini stroja)

3. upravljačka kabina (s dobrom amortizacijom sjedišta strojara)
4. radni element - dozerski nož (raonik, plug); to je zakrivljena čelična ploča na donjem dijelu ojačana tvrđim metalom, obično legiranim čelikom (oštrica, sječivo)
5. noseći okvir noža s hidrauličkim cilindrima za manipuliranje nožem (dizanje, spuštanje, zakretanje i potiskivanje)
6. rijački (ripperski) uređaj – postavlja se na stražnji dio stroja u svrhu prethodne pripreme tj. razrahljivanja tvrđeg tla, kako bi se lakše obavio iskop guranjem (rijački uređaj se sastoji od 1 ili više zubi) koji se zabijaju u tlo i razrahljuju ga) 

Slika 1. Glavni dijelovi buldozera 

Slika 2. Rijački (ripperski) uređaj: raskopavanje tvrdog tla (a); osnovni tipovi – stožerni (b) i paralelogramski (c)
Na slici 2a prikazana je priprema tvrdog tla primjenom rijača, a na slici 2b i 2c dva osnovna tipa rijačkog uređaja: stožerni i paralelogramski. Kod stožernog je kut prodiranja zuba u materijal promjenljiv i takav tip se koristi za manje dubine rijanja i tvrdog materijala. Kod paralelogramskog (četverokutnog) kut prodiranja je nepromjenljiv, tj. zubi se spuštaju i dižu vertikalno i taj tip se primjenjuje za duboko rijanje jer lakše zadržava zube u materijalu.
Broj i dimenzije zubi ovise o tvrdoći materijala koji se razrahljuje (rije), dubini rijanja, snazi i vučnoj sili dozera. Broj zubi može biti od 1 do 7, a najčešće je 1 do 3 (npr. kod rijanja zaleđenog tla postavlja se obično 1 zub). Dubine rijanja su, ovisno o snazi dozera i tvrdoći rijanog materijala, od 0,2 do 2 m, a obično se kreću od 0,5 do 1 m. Pri tome najmanja dubina rijanja treba biti za 20 do 30% veća od debljine sloja koji se skida dozerom ili drugim strojem. Tlo (D. Mikulić, 1998).
2. Princip rada
Radni ciklus dozera se u principu sastoji od kretanja naprijed i nazad, tj. od radnog i povratnog hoda. U radnom hodu, nož buldozera se spušta i utiskuje u tlo do potrebne dubine. Pokretanjem samog stroja prema naprijed, ispred dozerskog noža struže (reže) se sloj materijala i na taj način obavlja njegov iskop. Odvojeni materijal skuplja se ispred noža formirajući vučnu prizmu. Kad ta prizma dođe do visine gornjeg ruba noža, podizanjem noža do razine terena prekida se daljnje kopanje (iskop se obično završava na dužini do oko 10 m) i buldozer dalje obavlja samo guranje (transport) iskopanog materijala do mjesta istovara ili nasipanja (slika 3 i 5). Po završenom istovaru stroj se s podignutim nožem vraća unatrag u početni položaj za iskop (povratni hod), te započinje slijedeći radni ciklus. Prosječne brzine kretanja dozera pri iskopu (rezanju) kreću se od 2 do 4 km/h, pri transportu (guranju) materijala od 6 do 12 km/h, a u povratnom hodu brzine su veće u svrhu skraćenja radnog ciklusa. Brzine kretanja dozera na kotačima s gumama su do 43 km/h (D. Mikulić, 1998; E Slunjski, 1995; B Trbojević, 1979). Kod većih transportnih udaljenosti, hod buldozera je samo prema naprijed. Dubine zasjecanja (rezanja) materijala kreću se od 0,1 do 0,5 m, ovisno o njegovoj kompaknosti i čvrstoći (N. Popović, 1975).
Guranje (transportiranje) materijala buldozerima ekonomično je samo na kratke udaljenosti (za buldozere na gusjenicama optimalne transportne udaljenosti se kreću od 30 do 60 m, a ne preporučuju se veće od 100 m; optimalne udaljenosti za dozere na kotačima s gumama su od 40 do 150 m). Općenito, što je duži transportni put, veća su rasipanja materijala. Da bi se smanjili takvi gubici materijala, buldozer redovno radi u plićem usjeku (tzv. rad "u jarku" – vidi sliku 4a i 4b), a čest je i tzv. "tandem" način rada (slika 4c), gdje se 2 buldozera kreću paralelno jedan do drugog, čime se ostvaruje veća širina jarka i veća količina zahvaćenog materijala.
Kod dozera uvijek radi ili samo rijač ili dozerski nož. Ako se rijač ne skida a radi nož, tada se zubi rijača obavezno podižu putem hidrauličkih cilindara. Zubi rijača se u materijal potiskuju pod djelovanjem vlastite težine, težine dozera i sile potiska hidrauličkih cilindara. Radi povećanja učinkovitosti, rijač može imati dograđen dopunski sklop pomoću kojeg zubi rijača djeluju na materijal i udaranjem (vibriranjem). Tvrđi materijal je uvijek preporučljivo prethodno razrahliti rijanjem, u svrhu smanjenja troškova. Rijanje se obično obavlja dva puta u jednom smjeru ili jedanput uzdužno i drugi put poprečno. Za manje trošenje samog stroja i rijača, bolje je rijati s većom dubinom i manjom brzinom, a ne obrnuto.  (D. Mikulić, 1998).
Glavne prednosti dozera su:

· snažna, robusna konstrukcija koja omogućava rad u vrlo teškim uvjetima (rad u blatu, prašini, savladavanje terenskih prepreki i velikih nagiba, itd.)
· pokretljivost i velike manevarske sposobnosti

· energetska neovisnost

· relativno mala nabavna cijena

Slika 3. Princip rada dozera: iskop, transport, nasipanje (istovar)

Slika 4. Metode smanjenja gubitaka materijala: rad u jarku (a i b), "tandem" način rada (c)

SL. 6.30. Vrste uredaja za rijanje
a - stoZerni, b - paralelogramski, ¢ - kombinirani

SL. 6.31. Parametri rijaca




Slika 5. Formiranje zemljane prizme ispred dozerskog noža

3. Podijela dozera prema položaju radnog elementa, te prema masi i snazi motora

Ovisno o mogućem položaju dozerskog noža i njegovom obliku, odnosno o primjeni dozera razlikuju se: buldozeri, angldozeri i tiltdozeri (slika 6). 

Kod buldozera je nož okomit na uzdužnu os samog stroja tj. smjer kretanja i kruto je vezan na noseći okvir tako da se zajedno s okvirom može pomicati samo u vertikalnom smjeru, što znači da se može samo podizati i spuštati (slika 6a). Buldozer se koristi za prethodno navedene namjene (skidanje humusa, iskop, guranje i premještanje iskopanog materijala, planiranje (ravnanje), rasčišćavanje terena, itd.)
Kod angldozera nož se može zakretati za određeni kut oko svoje poprečne osi, tj. može biti okomit ili zakošen u jednu ili drugu stranu u odnosu na smjer kretanja stroja (slika 6b). Kosi položaj noža omogućuje bočno guranje materijala (u stranu), pa su angldozeri pogotovo prikladni za izradu zasjeka (slika 7), rasčišćavanje terena, zatrpavanje kanala, temelja, rupa i sl.
Tiltdozeri su strojevi kod kojih se nož, osim oko svoje poprečne osi, može za određeni kut zakretati i u vertikalnoj ravnini (slika 6c). Ovaj tip dozera se sve više primjenjuje jer može obavljati sve radove koje obavljaju buldozeri i angldozeri. Prednost im je i što položajem noža mogu stvoriti uvjete za najveći mogući pritisak na materijal koji se kopa, pa su pogodni i za rad u tvrđem materijalu.
Osim osnovnih navedenih vrsta dozera, postoje i oni za  posebne namjene: pushdozeri – za guranje drugih strojeva pri radu (npr. skrepera; u tu svrhu se na dozerski nož postavlja ravna ploča koja upire u odbojnik na stražnjem dijelu skrepera), amfibij-dozeri – za rad pod vodom, daljinski upravljani, npr. za čišćenje i produbljivanje dna vodotoka, itd.

Kao i zglobni utovarači, također postoje i zglobni dozeri na kotačima s gumama tj. dozeri s voznim uređajem u dva dijela međusobno zglobno povezana. Okretni lomljivi zglob omogućuje zglobno zakretanje na svaku stranu u odnosu na uzdužnu os stroja za oko 45º, a zakretanje se ostvaruje pomoću hidrauličkih cilindara smještenih s obje strane zglobnog spoja. Glavna prednost ovog tipa dozera je velika pokretljivost i mogućnost manevriranja. 

S1. 706—707 — Buldozeri
a — Buldozer . b — Angldozer.

Slika 6. Tipovi dozera prema mogućem položaju noža: buldozer (a), angldozer (b) i tiltdozer (c)

Slika 7. Primjena angldozera na iskopu zasjeka (faze rada)
Prema masi i snazi pogonskog motora, dozeri se dijele na (D. Mikulić, 1998; N. Popović, 1975):

1) male dozere: mase do 10 t, snage do 75 kW

2) srednje dozere: mase 10 do 20 t, snage 75 do 150 kW

3) velike dozere: mase preko 20 t, snage veće od 150 kW

Sposobnost buldozera da gura materijal je primarno određena njegovom snagom motora i masom. Teoretska sila guranja se određuje preko mase stroja i maksimalnog okretnog momenta na pogonskoj osovini motora. Stvarna sila će u praksi ovisiti o mnogo različitih faktora od kojih je najvažniji stanje podloge po kojoj se buldozer kreće tj. koeficijent trenja između podloge i gusjenica te osim toga konfiguracija okolnog terena.

5.  Fizičko-mehanička svojstava materijala koja utječu na učinkovitost buldozera

Za učinkovitu primjenu buldozera potrebno je prethodno vrednovati cijeli niz čimbenika. Osim zahtjeva konkretnog radnog zadatka, potrebno je razmotriti cijelo mnoštvo ostalih čimbenika prije odabira stroja s određenim radnim karakteristikama i tipa noža. Važan korak u usuglašavanju svih utjecajnih čimbenika je kvalitativno vrednovanje materijala u kojem se radi što će uvelike pridonijeti odgovarajućem odabiru tipa noža i cijelog stroja.

Od mnoštva svojstava materijala koja utječu na učinkovitost buldozera navažnija su:

a) vlažnost materijala
b) granulometrijskom sastavu i obliku zrna (komada) materijala
c) poroznost odnosno zbijenost materijala
Ad a) Za svaki materijal postoji optimalna vlažnost za rad s buldozerom. Ukoliko vlažnost padne ispod optimalne, povećava se trenje između čestica unutar materijala što uzrokuje teži iskop i time smanjenje učinka. S druge strane, ako se vlažnost povisi iznad optimalne, materijal postaje teži što također smanjuje učinkovitost rada buldozera. Kod niskih temperatura povećana vlažnost uzrokuje jače smrzavanje materijala što također smanjuje učinkovitost.

Ad b) Zarivanje buldozerskog noža i razrahljivanje nekog konkretnog materijala ovisit će direktno o veličini pojedinih čestica unutar njega. Ukoliko su čestice veće i nepravilnog oblika s oštrim rubovima to će zahtijevati veću snagu za utiskivanje buldozerskog noža a sukladno s time i veći utrošak energije za iskop nego što bi bio slučaj kod čestica zaobljenih bridova i manjih dimenzija.

Ad c) Za iskop zbijenijeg materijala, male poroznosti potrebna je veća sila, a osim toga takav je materijal mnogo teži što zahtijeva snažniji stroj za njegov iskop i transport. Takav materijal se obično prethodno razrahljuje primjenom rijača.
6. Tipovi noževa i njihov odabir
Ovisno o namjeni buldozera odabire se i određeni oblik i dimenzije noža.

Pored fizičko-mehanička svojstava materijala, jedan od bitnih pokazatelja za odabir odgovarajućeg tipa noža je i odnos između raspoložive snage stroja i volumena materijala kojeg je moguće tim nožem iskopati i transportirati. Taj odnos se izražava u kilovatima po kubnom metru rastresitog materijala [kW/m3]. Veća vrijednost tog odnosa ukazuje na mogućnost transportiranja materijala većom brzinom.

Mogućnost prodiranja pojedinog tipa noža u materijal izražava se odnosom između raspoložive snage stroja i dužine noža odnosno u [kW/m']. Veća vrijednost ukazuje na veću sposobnost zadiranja noža u materijal.

O  profilu dozerskog noža i njegovoj oštrici, te stanju tla ovise otpori kopanja, te oblikovanje i premještanje materijala. Nož treba imati odgovarajući zakrivljeni poprečni profil koji osigurava lakše utiskivanje oštrice noža u materijal, te potrebno oblikovanje i premještanje materijala ispred noža. Nedovoljna zakrivljenost uzrokuje prebacivanje nakupljenog zemljanog materijala preko gornjeg ruba noža (zato se ne primjenjuju noževi potpuno ravnog poprečnog presjeka), a prevelika lijepljenje materijala na nož. 
Dužina noža ovisi o primjeni dozera i obično se kreće od 1,2 do 4,7 m (visina obično od 0,5 do 1,4 m - B. Trbojević, 1979; D Mikulić, 1998; a mogu biti: dužina i do 7,4 m; visina do 3,6 m). Za nevezane materijale kao što je pijesak, dužina noža treba biti što veća (slika 8), a za materijale kao što su gline i trošne stijene, tek nešto veća od širine osnovnog stroja (obično 20 do 30 cm na obje strane, a najmanje 10 cm) – slika 9. Kod angldozera dužina noža treba biti tolika da kada se zakosi za najveći mogući kut zakošenja, pokriva širinu osnovnog stroja s određenom veličinom preklapanja (općenito je znatno veća nego kod buldozera).

Slika 8. Dozer s nožem dužine nešto veće od širine samog stroja za rad u vezanim i tvrdim trošnim materijalima (IH TD-25B, snage motora 170 kW)

Slika 9. Dozer s nožem veće dužine za rad u nevezanim materijalima 
(CATERPILLAR D-7, snage motora 100 kW)

Osnovni tipovi noževa

Ovisno o namjeni buldozera odabire se i određeni oblik i dimenzije noža (slika 10).
1. “U” nož:

[image: image28.jpg]



Kod ovog tipa noža dodane bočne stranice smanjuju gubitke rastresitog materijala koji se gura ispred noža. Ovaj tip noža se koristi kad je potrebno premještati veće količine rastresitog i lakšeg materijala na veće udaljenosti, a nije potrebna velika sila kopanja tj. prodiranja.

2.   “Ravni” nož ("S"-nož):

Primjenjuje se tamo gdje je potrebna velika sila kopanja i transportiranja, što pogoduje tvrdim i zbijenim materijalima. Transportiranje materijala ovim nožem je efikasno na manje udaljenosti.

3. Noževi za specijalne namjene

· “kutni” nož:

Kutni nož se može pričvrstiti okomito u odnosu na uzdužnu os stroja (kao ravni nož) ili pod kutem od 25º u odnosu na uzdužnu os i to na jednu ili na drugu stranu (angle blade). Dizajniran je da usmjerava materijal u stranu što se često puta zahtijeva pri izradi prometnica ili iskopu kanala, zasjeka itd. Na taj nacin znatno smanjuje potrebu za manevriranjem cijelim strojem u cilju takvog usmjeravanja materijala.

· “U” nož za specijalne namjene:

[image: image31.jpg]SL. 4.51 Primena engldozera na iskopu zaseka




· primjenjuje se za premještanje velikih količina lakog i nekohezivnog materijala (drveno iverje, ugljen...)

· nož s mogućnošću pomicanja u 6 pravaca:

Pomoću hidrauličnih cilindara, ovaj nož je moguće pomicati gore-dolje, zakretati lijevo ili desno u odnosu na uzdužnu os stroja, ili ga je moguce zakretati u odnosu na ravninu podloge.

· nož za zapunjavanje tj. odlaganje:

[image: image33.jpg]SI. 4.47 Hidrauli¢ni buldozer TH TD —25 B, snage motora 170 kW




Ovaj tip noža se koristi za manipulaciju materijala na odlagalištima tj. za planiranje materijala.

· nož za raščišćavanje terena:

[image: image34.jpg]6 Buldozer CATERPILLAR D—7 sa mehani¢kim} komandama, snage motora 100 kW




Ovaj dizajn noža se koristi posebno kod skidanja otkrivke, kod probijanja trase puteva (rušenje manjeg drveća), za iskop odvodnih kanala, te jaraka za protupožarnu zaštitu.

· “V” nož:

[image: image35.jpg]



Ova specijalna izvedba noža se koristi za rezanje drveća, čupanje panjeva itd. Konstrukcija u obliku klina omogućava rad pri maksimalnoj brzini stroja jer usmjerava cjelokupnu silu guranja u jednu točku.

· nož u obliku grablji:

Koristi se za uklanjanje niže vegetacije (trava, grmlje) i kamenja te za razrahljivanje tla.

Na slici 11 prikazan je buldozer velike snage na gusjenicama s uzdignutim pogonskim zupčanikom, u svrhu manjeg trošenja gusjenica. Na slici 6c i 12. prikazani su dozeri na kotačima s gumama. Kao i kod utovarača, za zaštitu guma od habanja koriste se lanci. Na slici 13 prikazan je trenutno najveći buldozer na svijetu.
[image: image37.jpg]Hiigraulitni buldozer totka CATERPILLAR 824 B, snage motora 220 kY
dimenzije pneumatika 29,5—29 (22 ply), brzine kretanja do 298 km/h, tez.




Slika 11. Buldozer na gusjenicama s uzdignutim pogonskim zupčanikom

Slika 12. Buldozer na kotačima s gumama 

(CATEPILLAR 824B, snage motora 220 kW)


Slika 13. KOMATSU D-575 – snaga motora: 858 kW, kapacitet noža: 69 m3, visina noža: 3.64 m, dužina: 7.4 m, ukupna visina stroja: 4.88 m, uk. dužina stroja: 11.72 m, uk. masa: 152,6 t, primjena: u rudnicima ugljena u SAD

6. Otpori prilikom kopanja dozerom

Ukupna sila otpora koja se javlja prilikom kopanja dozerom sastoji se od više komponenti, a može se prikazati slijedećim izrazom:

W = W1 + W2 + W3 ± W4  ,  (N) – ukupna sila otpora prilikom kopanja dozerom
gdje je: 
W1 = G ( wk ,  (N)  – otpor kretanju dozera

G – ukupna težina stroja s nožem u (kN)

wk = 15 do 400 N/kN – specifični otpor kretanja (kotr.) u N/kN težine stroja

(ovisi o vrsti materijala i stanju podloge po kojoj se kreće stroj, te da li se stroj kreće na gusjenicama ili kotačima; najveće vrijednosti su za blatnjave neravne podloge – vidi tablicu 1)

W2 = k ( A ,   (kN) – otpor materijala na rezanje

k = 100 do 200 kN/m2 – specifični otpor na rezanje u kN/m2 poprečnog presjeka rezanog sloja (ovisi o vrsti, grano-sastavu i vlažnosti materijala koji se reže, tipu dozerskog noža, brzini rezanja i dr. utjecajnim parametrima)

A = l ( d ,  (m2) – površina poprečnog presjeka rezanog sloja materijala

l – širina reza (dužina noža), d – debljina reza

W3 = f1 ( Gr + f2 ( Gr ( cos2( ,  (kN) – otpor guranju prizme materijala ispred noža (otpor vučne prizme) – vidi sliku 14

  ,  (kN) – težina mase materijala ispred noža (težina vučne prizme)

f1 = 0,6 do 1,2 – koeficijent trenja prizme materijala po podlozi (ovisi o vrsti kopanog materijala odnosno podloge)
f2 = 0, 4 do 0,6 – koeficijent trenja između prizme materijala i noža 

( = ( ( g – volumna težina materijala (kN/m3);  ( – gustoća materijala (kg/m3), g – gravitacijsko ubrzanje

H – visina noža (m)

( – kut pod kojim nož reže materijal u odnosu na podlogu (vidi sliku 14a)
( – kut zahvata noža (vidi sliku 14b)
( – kut nagiba prizme prema podlozi (površini terena) – kut unutraš. trenja

Prvi dio ovog otpora (f1 ( Gr) je sila trenja mase materijala (vučne prizme) po podlozi, a drugi dio otpora (f2 ( Gr ( cos2() je otpor prema klizanju (podizanju, premještanju) materijala po nožu, pri čemu f2 ( Gr predstavlja silu trenja mase materijala po nožu.

W4 = (G + Gr) ( wn ,   (N) – dodatni otpor kretanju dozera uslijed nagiba terena pri kretanju uz kosinu 

wn – specifični otpor kretanja dozera uslijed nagiba terena; iskazuje se u N/kN ukupne težine dozera i prizme materijala ispred noža, a dan je u tablicama (literatura) za zadani nagib terena (veći nagib - veća vrijednost wn), npr. wn = 20 do 242 N/kN za nagibe od 1˚ do 14˚
Sila W4 predstavlja komponentu ukupne težine dozera i prizme materijala ispred dozerskog noža (G + Gr) koja na kosini pod nekim kutem nastoji dovesti do kretanja tereta niz kosinu. U slučaju kretanja dozera uz kosinu ta sila predstavlja otpor kretanju jer djeluje u suprotnom smjeru od smjera kretanja, te se pribraja ostalim otporima u izrazu za ukupni otpor. U slučaju kretanja niz kosinu, ona djeluje u smjeru kretanja te se oduzima od sila otpora.
Zato kod terena pod nagibom, iskop (rezanje) materijala buldozerom treba uvijek nastojati obavljati niz kosinu (po padu), kako bi se smanjili otpori  pri radu odnosno povećao učinak dozera.


Slika 14. Otpori pri guranju prizme materijala ispred dozerskog noža – raspored sila

Na temelju ukupne sile otpora prilikom kopanja dozerom, može se izračunati najveća brzina kretanja dozera pod punim opterećenjem prema formuli:

  ,  (m/s) – najveća brzina kretanja dozera pri kopanju

W – ukupni otpor (N)

No – nominalna snaga motora u (W)

ηi – koeficijent istrošenosti motora (ηu = 0,85 do 0,9) - ovisno o stupnju istrošenosti

(uzima u obzir da motor u istrošenom stanju ostvaruje manju snagu od nominalne (maksimalne) koju daje novi motor, u neistrošenom stanju)

ηu – koeficijent unutrašnjeg otpora (ηu = 0,8 do 0,85)
(unutrašnji otpori nastaju uslijed redukcije broja okretaja radilice motora na broj okretaja pogonskih kotača, a odnose se na trenje koje pri tome nastaje u mjenjačkoj kutiji i diferencijalu)

ηi – koeficijent korisnog učinka s obzirom na temperaturu i nadmorsku visinu 
(ηi = 0,71 do 1,06 ovisno o temperaturi i nadmorskoj visini; nominalna snaga se obično uzima u obzir pri temperaturi zraka od +15 ˚C i nadmorsku visinu 0 m, a ako su uvjeti drugačiji motor može trošiti više ili manje energije – npr. kod nižih temp. povoljnija situacija jer je zrak gušći) - B. Trbojević, "Građevinske mašine", 1979, str. 71
Pri povratnom hodu dozera, nema otpora materijala na rezanje i otpora guranju prizme materijala (W2 i W3), pa se ukupni otpor i Najveća brzina pri povratnom hodu određuju iz izraza:

Wp = G ( (wk ± wn)  ,  (N) – ukupni otpor pri povratnom hodu (tj. kretanju dozera bez tereta)

  ,  (m/s) – najveća brzina kretanja dozera pri povratnom hodu
Tablica 1. Specifičan otpor kotrljanja (B. Trbojević, "Građevinske mašine", 1979, str. 89-90)


7. Satni kapacitet buldozera pri kopanju i transportu

Kapacitet dozera bitno ovisi o: 

· dužini transporta (jer obično na transport materijala otpada najveći dio vremena radnog ciklusa dozera, a kao što je prethodno spomenuto - što je duži transportni put, veća su gubici (rasipanja) materijala, te da bi se smanjili takvi gubici, buldozer radi u plićem usjeku (tzv. rad "u jarku") ili 2 dozera paralelno jedan do drugog u tzv. "tandem" načinu rada; za buldozere na gusjenicama optimalne transportne udaljenosti se kreću od 30 do 60 m, a za dozere na kotačima s gumama od 40 do 150 m)

Na dijagramima je prikazana ovisnost satnog kapaciteta buldozera tvrtke Caterpillar o dužini transporta materijala (na slici 15a za buldozere na gusjenicama i na slici 15b za buldozere na kotačima)
· nagibu terena na kojem radi dozer i da li radi po padu (niz kosinu) ili na usponu (uz kosinu)
· stanju podloge (transportnog puta) po kojoj se kreće dozer tj. koeficijentu trenja između podloge  i gusjenica ili kotača (najnepovoljnije su blatnjave neravne podloge)
· fizičko-mehaničkim svojstvima materijala koji se kopa i transportira (prije svega vlažnosti, granulometrijskom sastavu i obliku zrna materijala, rastresitosti (koef. rastresitosti), poroznosti odnosno zbijenosti materijala)
Na primjer: Ako vlažnost padne ispod optimalne za rad s dozerom, povećava se trenje između čestica unutar materijala, a to uzrokuje teži iskop i time smanjenje učinka. S druge strane, ako se vlažnost povisi iznad optimalne, materijal postaje teži što također smanjuje učinkovitost rada buldozera. Kod niskih temperatura povećana vlažnost uzrokuje jače smrzavanje materijala što također smanjuje učinkovitost. Zatim, prodiranje dozerskog noža i razrahljivanje nekog konkretnog materijala ovisit će direktno o veličini pojedinih čestica unutar njega. Pri tome će veća zrna, nepravilnog oblika s oštrim rubovima zahtijevati veću snagu za utiskivanje buldozerskog noža, a time i veći utrošak energije za iskop nego čestice zaobljenih bridova i manjih dimenzija. Isto tako, veća sila je potrebna za iskop zbijenijeg materijala, male poroznosti, a takav materijal je osim toga mnogo teži, pa je za njegov iskop i transport potreban snažniji stroj. Materijal veće zbijenosti se obično prethodno razrahljuje primjenom rijača.

· zadatku za koji se primjenjuje dozer (različiti su izrazi npr. za satni kapacitet dozera na kopanju i transportu i za satni kapacitet na planiranju površina)

· tehničkim karakteristikama (tipu) dozera (snaga pogonskog motora, masa stroja, tip noža, da li je vozni uređaj na gusjenicama ili kotačima s gumama)
Snagom motora i masom dozera određena je njegova sposobnost da gura određenu količinu materijala. Ovisno o namjeni buldozera odabire se i određeni oblik i dimenzije noža.

O  profilu dozerskog noža i njegovoj oštrici, te stanju tla ovise otpori kopanja, te oblikovanje i premještanje materijala. Nož treba imati odgovarajući zakrivljeni poprečni profil koji osigurava lakše utiskivanje oštrice noža u materijal, te potrebno oblikovanje i premještanje materijala ispred noža. Nedovoljna zakrivljenost uzrokuje prebacivanje nakupljenog zemljanog materijala preko gornjeg ruba noža (zato se ne primjenjuju noževi potpuno ravnog poprečnog presjeka), a prevelika lijepljenje materijala na nož. Mogućnost prodiranja pojedinog tipa noža u materijal izražava se odnosom između raspoložive snage stroja i dužine noža odnosno u [kW/m']. Veća vrijednost ukazuje na veću sposobnost zadiranja noža u materijal.

Dužina noža ovisi o primjeni dozera i obično se kreće od 1,2 do 4,7 m (visina obično od 0,5 do 1,4 m - B. Trbojević, 1979; D Mikulić, 1998; a mogu biti: dužina i do 7,4 m; visina do 3,6 m). Za nevezane materijale kao što je pijesak, dužina noža treba biti što veća (slika 8), a za materijale kao što su gline i trošne stijene, tek nešto veća od širine osnovnog stroja (obično 20 do 30 cm na obje strane, a najmanje 10 cm) – slika 9. Kod angldozera dužina noža treba biti tolika da kada se zakosi za najveći mogući kut zakošenja, pokriva širinu osnovnog stroja s određenom veličinom preklapanja (općenito je znatno veća nego kod buldozera).

Slika 14. Ovisnost kapaciteta buldozera o dužini transporta: za buldozere na gusjenicama (a) i za buldozere na kotačima (b)

